ddrg/super_eurlex huggingface dataset:
A Bizottság 1413/2001/EK rendelete

(2001. július 12.)

a szárított takarmány piacának közös szervezéséről szóló 603/95/EK tanácsi rendelet részletes alkalmazási szabályainak megállapításáról szóló 785/95/EK rendelet hatodik módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1347/95/EK rendelettel [1] módosított, a szárított takarmány piacának közös szervezéséről szóló, 1995. február 21-i 603/95/EK tanácsi rendeletre [2] és különösen annak 18. cikkére,

mivel:

(1) A legutóbb a 676/1999/EK rendelettel [3] módosított, a szárított takarmány piacának közös szervezéséről szóló 603/95/EK tanácsi rendelet részletes alkalmazási szabályainak megállapításáról szóló, 1995. április 6-i 785/95/EK bizottsági rendelet [4] 2. cikkének (1) bekezdése a) pontjának harmadik francia bekezdése megállapítja, hogy az 1765/92/EGK tanácsi rendelet [5] I. mellékletének 1. pontjában felsorolt gabonafélék zölden, éretlen szemekkel betakarított, sértetlen növényeit, amelyeket a szántóföldi növényekre a szóban forgó rendeletben előírt támogatás céljából, a területalapú támogatási kérelemben be nem jelentett földön termesztettek, "szárított takarmánynak" kell tekinteni annak érdekében, hogy megelőzhető legyen a támogatás két alkalommal történő kifizetése ugyanazon parcellákra.

(2) A fent említett 1765/95/EGK rendeletet hatályon kívül helyezték és az 1251/1999/EK tanácsi rendelet [6] lépett a helyébe.

(3) A 785/95/EK rendeletet ennek megfelelően módosítani kell.

(4) Az e rendeletben meghatározott intézkedések összhangban vannak a Száraztakarmány-piaci Irányítóbizottság véleményével,

ELFOGADTA EZT A RENDELETET:

1. cikk

A 785/95/EK rendelet 2. cikke (1) bekezdése a) pontjának harmadik francia bekezdése helyébe a következő lép:

"– az 1251/1999/EK tanácsi rendelet [7] I. mellékletének 1. pontjában felsorolt gabonafélék zölden, éretlen szemekkel betakarított, sértetlen növényei, amelyeket a szántóföldi növényekre a szóban forgó rendeletben előírt támogatás céljából, a területalapú támogatási kérelemben be nem jelentett földön termesztettek,"

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. július 12-én.

a Bizottság részéről

Franz Fischler

a Bizottság tagja

[1] HL L 131., 1995.6.15., 1. o.

[2] HL L 63., 1995.3.21., 1. o.

[3] HL L 83., 1999.3.27., 40. o.

[4] HL L 79., 1995.4.7., 5. o.

[5] HL L 181., 1992.7.1., 12. o.

[6] HL L 160., 1999.6.26., 1. o.

[7] HL L 160., 1999.6.26., 1. o.

--------------------------------------------------
A Bizottság 2594/2001/EK rendelete

(2001. december 28.)

a tej és tejtermékekre vonatkozó kiviteli engedélyek és export-visszatérítések tekintetében a 804/68/EGK tanácsi rendelet alkalmazására vonatkozó különös részletes szabályok megállapításáról szóló 174/1999/EK rendelettől való eltérésről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1670/2000/EK rendelettel [1] módosított, a tej- és a tejtermékpiac közös szervezéséről szóló, 1999. május 17-i 1255/1999/EK tanácsi rendeletre [2] és különösen annak 31. cikke (14) bekezdésére,

mivel:

(1) A legutóbb a 2298/2001/EK rendelettel [3] módosított 174/1999/EK bizottsági rendelet [4] megállapítja a kiviteli engedélyek érvényességi idejét. A sajt esetében az ilyen engedély a kiállítást követő negyedik hónap végéig érvényes. Az Európai Közösség és a Svájci Államszövetség közötti, a mezőgazdasági termékek kereskedelméről szóló, 1999. június 21-én Luxembourgban aláírt kétoldalú megállapodás alapján a Svájcba exportált sajt után járó visszatérítést a jelenleg megerősítés alatt álló említett megállapodás hatálybalépésétől kezdődően eltörlik. Az említett megállapodás 17. cikke alapján a megállapodás az említett cikkben említett valamennyi megállapodás megerősítéséről vagy jóváhagyásáról szóló okiratok letétbe helyezéséről szóló utolsó értesítést követő második hónap első napján lép hatályba. A megállapodás rendelkezéseinek e tekintetben történő betartása biztosításának érdekében az érintett engedélyek érvényességi idejét le kell rövidíteni, hogy a megállapodás hatályba lépésekor a rendeltetési helyként Svájcot feltüntető, a visszatérítést előzetesen megállapító kiviteli engedélyek érvényüket veszítsék.

(2) Az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

A 174/1999/EK rendelet 6. cikkének c) pontja ellenére a 0406 KN-kód alá tartozó, svájci rendeltetési helyű termékek után járó visszatérítést előzetesen megállapító kiviteli engedélyek a kiadást követő hónap végéig érvényesek.

2. cikk

Ez a rendelet 2002. január 1-jén lép hatályba.

Ezt a rendeletet a 2002. január 1-jétől kiadott engedélyekre kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. december 28-án.

a Bizottság részéről

Franz Fischler

a Bizottság tagja

[1] HL L 193., 2000.7.29., 10. o.

[2] HL L 160., 1999.6.26., 48. o.

[3] HL L 308., 2001.11.27., 16. o.

[4] HL L 20., 1999.1.27., 8. o.

--------------------------------------------------
A Bizottság 1235/2001/EK rendelete

(2001. június 22.)

a 2358/71/EGK tanácsi rendelet értelmében támogatásra jogosult Cannabis sativa L. fajták jegyzékének összeállításáról szóló 1529/2000/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2371/2000/EK rendelettel [1] módosított, a vetőmagok piacának közös szervezéséről szóló, 1971. október 26-i 2358/71/EGK tanácsi rendeletre [2] és különösen annak 6. cikke (3) bekezdésére,

mivel:

(1) Az 1529/2000/EK bizottsági rendelet [3] 1. cikke megállapítja, hogy a 2358/71/EGK rendelet 3. cikke (6) bekezdése alapján támogatásra jogosult Cannabis sativa L. fajták a rostlenre és a kenderre nyújtott támogatás részletes szabályainak megállapításáról szóló, 1989. április 28-i 1164/89/EGK bizottsági rendelet [4] B. mellékletében felsorolt fajták. Az említett rendeletet a rostlen és rostkender piacának közös szervezéséről szóló, 2000. július 27-i 1673/2000/EK tanácsi rendelet [5] alkalmazásának részletes szabályait megállapító 245/2001/EK bizottsági rendelet [6] 2001. július 1-jétől kezdődően hatályon kívül helyezte.

(2) A 2358/71/EGK rendelet értelmében a támogatás nyújtására vonatkozó szabályok a Közösségen belül történő egységes alkalmazása érdekében az 1529/2000/EK rendeletet módosítani kell, figyelembe véve a legutóbb az 1157/2001/EK rendelettel [7] módosított 2316/1999/EK bizottsági rendelet [8] XII. mellékletében meghatározott, az egyes szántóföldi növények termelői számára létrehozott rendszerben támogatásra jogosult rostlen- és rostkenderfajták jegyzékét.

(3) az e rendeletben előírt intézkedések összhangban vannak a Vetőmagpiaci Irányítóbizottság véleményével,

ELFOGADTA EZT A RENDELETET:

1. cikk

Az 1529/2000/EK rendelet 1. cikke helyébe a következő rendelkezés lép:

"A 2358/71/EGK rendelet 3. cikke (6) bekezdése alapján támogatásra jogosult Cannabis sativa L. fajtáknak a 2316/1999/EK bizottsági rendelet [9] XII. mellékletében felsorolt fajtáknak kell lenniük."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. június 22-én.

a Bizottság részéről

Franz Fischler

a Bizottság tagja

[1] HL L 275., 2000.10.27., 1. o.

[2] HL L 246., 1971.11.5., 1. o.

[3] HL L 175., 2000.7.14., 67. o.

[4] HL L 121., 1989.4.29., 4. o.

[5] HL L 193., 2000.7.29., 16. o.

[6] HL L 35., 2001.2.6., 18. o.

[7] HL L 157., 2001.6.14., 8. o.

[8] HL L 280., 1999.10.30., 43. o.

[9] HL L 280., 1999.10.30., 43. o.

--------------------------------------------------
A Bizottság 2430/2001/EK rendelete

(2001. december 12.)

az egyes elnevezéseknek a mezőgazdasági termékek és élelmiszerek különleges tulajdonságainak tanúsításáról szóló 2082/92/EGK tanácsi rendeletben foglalt, "különleges tulajdonságokra vonatkozó tanúsítványok nyilvántartásába" történő bejegyzéséről szóló 2301/97/EK rendelet mellékletének kiegészítéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a mezőgazdasági termékek és élelmiszerek különleges tulajdonságainak tanúsításáról szóló, 1992. július 14-i 2082/92/EGK tanácsi rendeletre [1] és különösen annak 9. cikke (1) bekezdésére,

mivel:

(1) A 2082/92/EGK rendelet 7. cikkével összhangban Svédország kérelmet nyújtott be a Bizottsághoz a "Falukorv" elnevezésnek a "különleges tulajdonságokra vonatkozó tanúsítványok nyilvántartásába" történő bejegyzésére.

(2) A "hagyományos különleges termék" elnevezés csak az említett nyilvántartásban szereplő nevek tekintetében használható.

(3) A rendelet 8. cikke alapján a Bizottsághoz nem érkezett semmilyen kifogás az e rendelet mellékletében megadott elnevezéssel kapcsolatban annak az Európai Közösségek Hivatalos Lapjában [2]történő közzétételét követően.

(4) A mellékletben szereplő elnevezést ezért be kell jegyezni a "különleges tulajdonságokra vonatkozó tanúsítványok nyilvántartásába", és ettől fogva az a 2082/92/EGK rendelet 13. cikkének (2) bekezdése értelmében hagyományos különleges termékként a Közösség egész területén oltalom alatt áll.

(5) E rendelet melléklete kiegészíti a legutóbb a 1482/2000/EK rendelettel [3] módosított 2301/97/EK bizottsági rendelet [4] mellékletét,

ELFOGADTA EZT A RENDELETET:

1. cikk

A 2301/97/EK rendelet melléklete az e rendelet mellékletben szereplő elnevezéssel egészül ki, és azt a 2082/92/EGK rendelet 9. cikke (1) bekezdésében foglalt rendelkezéseknek megfelelően be kell jegyezni a "különleges tulajdonságokra vonatkozó tanúsítványok nyilvántartásába".

Az elnevezés a fenti rendelet 13. cikke (2) bekezdésének megfelelően oltalom alatt áll.

2. cikk

Ez a rendelet az Európai Közösségek Hivatalos Lapjában való kihirdetését követő huszadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. december 12-én.

a Bizottság részéről

Franz Fischler

a Bizottság tagja

[1] HL L 208., 1992.7.24., 9. o.

[2] HL C 78., 2001.3.10., 16.

[3] HL L 167., 2000.7.7., 8. o.

[4] HL L 319., 1997.11.21., 8. o.

--------------------------------------------------

MELLÉKLET

Hústermékek

- Falukorv

--------------------------------------------------
A Tanács 134/2002/EK rendelete

(2002. január 22.)

a kötelező tartalékok Európai Központi Bank általi alkalmazásáról szóló 2531/98/EK rendelet módosításáról

AZ EURÓPAI UNIÓ TANÁCSA,

tekintettel a Központi Bankok Európai Rendszerének és az Európai Központi Bank Alapokmányára (a továbbiakban: "Alapokmány"), és különösen annak 19.2 cikkére,

tekintettel az Európai Központi Bank (EKB) ajánlására,

tekintettel az Európai Parlament véleményére [1],

tekintettel a Bizottság véleményére [2],

az Európai Közösséget létrehozó szerződés 107. cikke (6) bekezdésében és az Alapokmány 42. cikkében megállapított eljárásnak megfelelően és az Alapokmány 43.1 cikkében, a Nagy-Britannia és Észak-Írország Egyesült Királyságával kapcsolatos egyes rendelkezésekről szóló jegyzőkönyv (8) bekezdésében és a Dániával kapcsolatos egyes rendelkezésekről szó jegyzőkönyv (2) bekezdésében – mindkét jegyzőkönyvet csatolták az említett szerződéshez – meghatározott feltételek szerint,

mivel:

(1) A Tanács 1998. november 23-án elfogadta kötelező tartalékok Európai Központi Bank által történő alkalmazásáról szóló 2531/98/EK rendeletet [3].

(2) A 2531/98/EK rendeletben konkrét szankciókat és eljárásokat határoztak meg, amelyek bizonyos jogsértések esetében a szankciók kirovására egyszerűsített eljárást írnak elő, de a szankciók kirovására vonatkozó alapelvekkel és eljárásokkal összefüggésben hivatkoznak az Európai Központi Bank szankciók kirovására vonatkozó jogköreiről szóló, 1998. november 23-i 2532/98/EK tanácsi rendeletre [4].

(3) A 2532/98/EK rendelet 3. cikk (7) bekezdésében meghatározott és a 2531/98/EK tanácsi rendelet 7. cikk (2) bekezdésével egyszerűsített felülvizsgálati eljárással kapcsolatos tapasztalat azt mutatja, hogy a 15 napra rövidített időszak nem biztosít elegendő időt a Kormányzótanács számára egy megalapozott határozat meghozatalához.

(4) Az eredményes felülvizsgálati eljárás biztosítása érdekében a döntéshozatal céljából a Kormányzótanács rendelkezésére álló időszakot két hónapra kell meghosszabbítani,

ELFOGADTA EZT A RENDELETET:

1. cikk

A 2531/98/EK rendelet 7. cikk (2) bekezdéséből a 2531/98/EK rendelet 3. cikk (7) bekezdésére való hivatkozást el kell hagyni.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet az e rendelet hatálybalépését követően benyújtott kérelmekre kell alkalmazni. Ebben az alkalmazásban a kérelem EKB általi kézhezvételének napját kell irányadó időpontnak tekinteni.

Ez a rendelet teljes egészében kötelező és közvetlenül alkalmazandó a tagállamokban az Európai Közösséget létrehozó szerződéssel összhangban.

Kelt Brüsszelben, 2002. január 22-én.

a Tanács részéről

az elnök

R. De Rato y Figaredo

[1] 2001. július 4-i vélemény (a Hivatalos Lapban még nem tették közzé).

[2] 2001. október 24-i vélemény (a Hivatalos Lapban még nem tették közzé).

[3] HL L 318., 1998.11.27., 1. o.

[4] HL L 318., 1998.11.27., 4. o.

--------------------------------------------------
A BIZOTTSÁG 486/2002/EK RENDELETE

(2002. március 18.)

egyes határidők megállapításának tekintetében a nyersdohányágazatról szóló 2848/98/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 1336/2000/EK rendelettel1 módosított, a nyersdohány piacának közös szervezéséről szóló, 1992. június 30-i 2075/92/EGK tanácsi rendeletre2 és különösen annak 11. cikkére,

mivel:

(1) Tekintve, hogy a Tanács a Bizottságnak a 2002., 2003., valamint 2004. évi terméssel kapcsolatos maximális garanciaküszöb-értékek megállapítására irányuló javaslatáról3 nem hozott döntést, a tagállamok a 2002. év tekintetében nem tudják betartani a termelőknek adott kvótamegállapítások kiadására, illetve a termeltetési szerződések megkötésére a legutóbb a 1441/2001/EK rendelettel módosított4, a nyersdohányágazatban a jövedelemtámogatási rendszer, a termelési kvóták és a termelői csoportoknak nyújtandó külön támogatás tekintetében a 2075/92/EGK tanácsi rendelet alkalmazása részletes szabályainak meghatározásáról szóló, 1998. december 22-i 2848/98/EK bizottsági rendeletben5 megszabott határidőket. Ezeket a határidőket ezért el kell halasztani.

(2) Az e rendeletben előírt intézkedések összhangban vannak a Nyersdohánypiaci Irányítóbizottság véleményével,

ELFOGADTA EZT A RENDELETET:

1. cikk

A 2848/98/EK rendelet 55. cikke helyébe a következő rendelkezés lép:

"55. cikk

(1) A 2002. évi termés tekintetében a tagállamok a 22. cikk (3) bekezdésének sérelme nélkül 2002. április 30-ig adják ki a kvótamegállapításokat a csoportban tagsággal nem rendelkező egyéni termelőknek, valamint a termelői csoportoknak.

(2) A 2002. évi termés tekintetében a 10. cikk (1) bekezdésének sérelme nélkül a termeltetési szerződéseket a vis maior esetét kivéve 2002. június 30-ig meg kell kötni."

2. cikk

Ez a rendelet az Európai Közösségek Hivatalos Lapjában való kihirdetésének napját követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. március 18-án.

a Bizottság részéről

Franz Fischler

a Bizottság tagja

1 HL L 154., 2000.6.27., 2. o.

2 HL L 215., 1992.7.31., 70. o.

3 COM(2001) 684 végleges

4 HL L 193., 2001.7.17., 5. o.

5 HL L 358., 1998.12.31., 17. o.
A Bizottság 1315/2002/EK rendelete

(2002. július 19.)

a piaci mechanizmusokra tekintettel a borpiac közös szervezéséről szóló 1493/1999/EK rendelet végrehajtása részletes szabályainak megállapításáról szóló 1623/2000/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2585/2001/EK rendelettel [1] módosított, a borpiac közös szervezéséről szóló, 1999. május 17-i 1493/1999/EK tanácsi rendeletre [2] és különösen annak 33. cikkére,

mivel:

(1) A legutóbb a 720/2002/EK rendelettel [3] módosított 1623/2000/EK bizottsági rendelet [4] 63. cikke a lepárlóüzemekre vonatkozó egyéb részletes szabályok között a szállítási határidőket is megállapítja.

(2) Portugáliában, amikor az intervenciós hivatal átveszi a különféle lepárlóüzemektől az előállított alkoholt, a lepárlók az árut az intervenciós hivatalhoz szállítják, amely azt a saját kezelésében lévő telepen tárolja. A Bizottság ezután ezt a tárolt alkoholt pályázati felhívás alapján értékesíti.

(3) A legutóbbi időszakban nem volt lehetőség pályázati felhívások lebonyolítására, és mostanra a hivatal raktárhelyiségei teljesen megteltek. Ennek következtében, mivel a portugál intervenciós hivatal még nem tudott új raktárokat szervezni, a lepárlókat kérte fel az alkohol saját telepükön történő tárolására. A lepárlók fokozatosan elérték saját tárolási kapacitásuk határát, és nem tudták a bortermelők által a 378/2002/EK bizottsági rendelet [5] 1. cikke alapján lepárlásra beszállítani kívánt összes bort átvenni.

(4) Ezért Portugáliában meg kell hosszabbítani a beszállítási időszakot annak érdekében, hogy a tervezett művelet elvégezhető legyen, és a piaci szereplőket ne büntessék meg június 30-a utáni beszállításaikért. A szállítások folytatásának engedélyezése ajánlatos annak érdekében, hogy a szállítások ne haladjanak túl a borászati éven.

(5) Ezt a módosítást ezért 2002. július 1-jétől visszamenőleges hatállyal kell alkalmazni. Ez a visszamenőleges hatály nem sérti a piaci szereplők jogos elvárásait, mivel ez csak a beszállítási időszak meghosszabbítását biztosítja.

(6) Az e rendeletben előírt intézkedések összhangban vannak a Borpiaci Irányítóbizottság véleményével,

ELFOGADTA EZT A RENDELETET:

1. cikk

Az 1623/2000/EK rendelet 63. cikkének (9) bekezdése a következő albekezdéssel egészül ki:

"A 2001/2002. gazdasági évre azonban a Portugáliával a 378/2002/EK rendelet 1. cikke alapján lepárlásra kötött szerződésekben felsorolt borok 2002. július 31-ig szállíthatók be."

.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet 2002. július 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. július 19-én.

a Bizottság részéről

Franz Fischler

a Bizottság tagja

[1] HL L 345., 2001.12.29., 10. o.

[2] HL L 179., 1999.7.14., 1. o.

[3] HL L 112., 2002.4.27., 3. o.

[4] HL L 194., 2000.7.31., 45. o.

[5] HL L 60., 2002.3.1., 22. o.

--------------------------------------------------
A BIZOTTSÁG 1782/2002/EK RENDELETE

(2002. október 7.)

a borászati termékek fuvarozásához szükséges kísérőokmányokra, valamint a borágazatban vezetendő nyilvántartásra vonatkozó részletes alkalmazási szabályok megállapításáról szóló 884/2001/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2585/2001/EK rendelettel[1] módosított, a borpiac közös szervezéséről szóló, 1999. május 17-i 1493/1999/EK tanácsi rendeletre[2] és különösen annak 70. cikke (3) bekezdésére,

mivel:

(1) A 884/2001/EK bizottsági rendelet[3] megállapítja a borászati termékek fuvarozását kísérő okmányok alkalmazásának részletes szabályait.

(2) A fent említett rendelet 18. cikke (1) bekezdése megengedi a tagállamoknak azt, hogy további vagy egyedi szabályokat vezessenek be a területükön szállított termékekre vonatkozóan.

(3) A 18. cikk (1) bekezdésének d) pontja előírja, hogy a 2002. július 31-ig tartó átmeneti időszak során a szőlőmust sűrűségadatai helyett az alkoholtartalomra utaló Oechsle-fokban megadott sűrűségadatokat kell alkalmazni.

(4) Egyes tagállamok bortermelői és a borágazat piaci szereplői hagyományosan ezt a mértékegységet használják a borkészítés folyamatainak figyelemmel kísérése céljából. Az e tagállamok területén kezdődő és végződő fuvarozásokat kísérő dokumentumokban ez a mértékegység helyettesíti a szőlőmust sűrűségadatait.

(5) Tekintetbe véve az új mértékegységre történő átállás következtében a kistermelőknél jelentkező műszaki nehézségeket, az eltérést úgy kell kiterjeszteni, hogy az érintett tagállamok számára engedélyezni kell azt, hogy a must sűrűségét Oechsle-fokban fejezzék ki a területükön kezdődő és végződő - másik tagállam vagy harmadik ország területén át nem haladó - szőlőmust-fuvarozásokat kísérő dokumentumokban.

(6) Az e rendeletben előírt intézkedés összhangban van a Borpiaci Irányítóbizottság véleményével,

ELFOGADTA EZT A RENDELETET:

1. cikk

A 884/2001/EK rendelet 18. cikke (1) bekezdésének d) pontjában a "2002. július 31." időpont helyébe "2010. július 31." időpont lép.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet a 2002. augusztus 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. október 7-én.

a Bizottság részéről

Franz FISCHLER

a Bizottság tagja

[1] HL L 345., 2001.12.29., 10. o.

[2] HL L 179., 1999.7.14., 1. o.

[3] HL L 128., 2001.5.10., 32. o.